Deniz Gezmiş

Deniz GEZMIŞ  estis turka politika aktivulo. Li naskiĝis la 27-an de februaro 1947 en Ankaro kaj mortis la 6-an de majo 1972 samurbe. Deniz Gezmiş estis politike aparte engaĝita studento kaj en 1970 iĝis la fondinto kaj gvidanto de la armita Marksisma-Leninisma konspira movado Türkiye Halk Kurtuluş Ordusu, mallonge THKO, en traduko "Turkia popola liberiga movado". Li estis membro de la turka branĉo de la tutmondaj sociaj protestoj de 1968 kaj aktive partoprenis en la insurekcioj en sia lando. Ĝis sia ekzekuto en la aĝo de nur 25 jaroj, li restis fervora subtenanto de socialismo kaj kemalismo. Ĝis la nuntempo li konsideriĝas unu el la studentgvidantoj en Turkio.

Kategorio:Turkaj socialistoj
Kategorio:Kemalismo
Kategorio:Turkoj kondamnitaj al mortpuno
Kategorio:Ekzekutitaj personoj de Turkio